A pfalzi örökösödési háború eseményei miatt 1693-ban a császár visszahívta Lajos Vilmost, és saját hazájába, a Rajna-vidékre küldte harcolni a franciák ellen. A török front parancsnokságát előbb a nem túl sikeresen harcoló Erős Ágost szász választófejedelem, majd 1697-ben Bádeni Lajos unokafivére, Savoyai Jenő vette át, aki 1697. szeptember 11-én a zentai csatában szétverte II. Musztafa szultán hadseregét, amely a hegyaljai felkelés támogatására kelt át a Tiszán. Győzelme után, 1699. január 26-án megkötötték a 25 évre szóló karlócai békeszerződést, amely a Temesköz kivételével egész Magyarországot és Erdélyt a Habsburg Birodalomnak juttatta. Badeni Lajos Vilmos őrgróf sikereinek dicsőségét így Savoyai Jenő herceg arathatta le.